આખરે ચર્ચ શું કામ તમિલનાડુ વિકાસયોજનાઓ અને ઉદ્યોગોનો વિરોધ કરી રહ્યું છે ? આંદોલનને ચર્ચનો ટેકો હોવાની વાત તમિલનાડુનું જાસૂસી તંત્ર કેમ ભાખી શક્યું નહીં ? આ સમસ્યાનો ઊંડાણપૂર્વક અભ્યાસ કરતાં સ્પષ્ટ થાય છે કે ૯ ફેબ્રુઆરી, ૨૦૧૮ પહેલાં અહીં બધું જ સામાન્ય હતું. કોઈને આ કંપની સામે વાંધો ન હતો. પરંતુ ત્યાં જ સ્ટરલાઈટના પ્રબંધને તેના સંયંત્રનો વિસ્તાર કરવાનો નિર્ણય કર્યો. સ્થાનિક ગ્રામીણોએ આનો થોડો વિરોધ પણ કર્યો, પરંતુ પોલીસના હસ્તક્ષેપ બાદ મામલો ત્યાં જ થંભી ગયો. વળી પાછું ૨૦૧૮માં કેટલાંક તમિલ સંગઠનો અચાનક આ પ્લાન્ટના વિરોધમાં ઊતરી આવ્યાં. આમાંના મોટાભાગનાં સંગઠનોની વિચારધારા સ્પષ્ટ પથી અલગાવવાદી હતી. આંદોલન દરમિયાન ઠેર-ઠેર લિટ્ટે અલગાવવાદી સંગઠનના મૃત નેતા પ્રભાકરનનાં ચિત્રો લાગ્યાં. આની પાછળ સ્થાનિક નેતા ફાતિમા બાબુ અને ટીવી પર ઈસાઈ મતનો પ્રચાર કરતા મોહન લાઝારસ હોવાનું ખૂલ્યું હતું.